alexandrainst/scandi-wiki huggingface dataset:
Arne Arntzen

Arne Arntzen () var ein norsk embetsmann og stortingsrepresentant frå Grue i Hedmark.

Arne Arntzen var fødd på storgarden Grinder i Grue i Hedmark. 
Etter å ha blitt student i 1801 tok han juridisk embetseksamen med laud i København i 1807. I 1808 busette han seg på garden sin Stolpestad i Ringsaker, og hadde heim der i åtte år. Same året vart han utnemnd til regimentskvartermeister og auditør ved Opplandske dragonregiment, tok avskjed i 1812. I 1813 vart han overrettsprokurator og september 1815 president i Christianias magistrat. Han vart i 1818 utnemnd til sorenskrivar i Solør og Odalen. Frå 1833 budde han på garden sin, Oppaker i Grue, der han døydde etter 28 år i embetet sitt.

Arntzen var 2. representant for Hedemarkens amt på det overordentlege storting i 1814. Han kom inn att på Stortinget i 1827, då som 1. representant, og sat også på det overordentlege stortinget 1828. Både 1827 og -28 hadde han sete i Lagtinget. I 1827 var han formann i komiteen for handels- og næringsfridom.

Arntzen vart i 1818 riddar av Vasaordenen og i 1832 riddar av Nordstjerneordenen.

Han var ein yngre bror av statsråd Andreas Arntzen.

Kjelder 
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1814
Stortingsrepresentantar 1827-1829
Stortingsrepresentantar for Hedmark
Norske sorenskrivarar
Vasaordenen
Nordstjerneordenen
Folk frå Grue
Nach dir, Herr, verlanget mich

Nach dir, Herr, verlanget mich, BWV 150, er ein kyrkjeleg kantate komponert av Johann Sebastian Bach.

Han vart komponert i Arnstadt i 1704-1707 for ei botsmesse eller ei anna hending. Kantaten er ein av dei første Bach komponerte. 

Teksten er henta frå Salme 25: 1-2 (andre sats); Salme 25: 5 (fjerde sats); Salme 25: 15 (sjette sats), medan resten er skriven av ein ukjend tekstforfattar.

Instrumentering og struktur 

Stykket er instrumentert for fagott (fagott), to fiolinar og basso continuo, samt to songsolistar (sopran, bass) og firedelt kor.

Det består av sju satsar:

 Sinfonia i E-moll
 «Nach dir, Herr, verlanget mich», Koral
 «Doch bin und bleibe ich vergnugt», Arie for sopran
 «Leite mich in deiner Wahrheit», Koral
 «Cedern mussen von den Winden», Trio for alt, tenor & bass
 «Meine Augen sehen stets zu dem Herrn», Koral
 «Meine Tage in den Leiden», Koral

Kjelder

Bakgrunnsstoff 

 Piano- og songpartitur for BWV 150 på bach-cantatas.com

Musikk i 1700-åra
Süßer Trost, mein Jesus kömmt

Süßer Trost, mein Jesus kömmt, BWV 151, er ein kyrkjeleg kantate komponert av Johann Sebastian Bach.

Han vart komponert i Leipzig i 1725 for tredje juledag. Stykket vart framført på nytt 1728-1731 i Leipzig.

Teksten er skriven av Georg Christian Lehms (sats 1-4) og Nikolaus Herman (femte sats). 

Koraltemaet er basert på salmen «Lobt Gott, ihr Christen, allzugleich». Teksten til Nikolaus Herman dukka først opp med ein melody som kan ha vore ei kyrkjeleg utgåve av ein ukjend verdsleg melodi eller dans: «Kommt her, ihr lieben Schwesterlein», som ein finn i Ein Christlicher Abentreien i Leipzig i 1554.

Instrumentering og struktur 

Stykket er instrumentert for tverrfløyte, obo d’amore, to fiolinar, bratsj og basso continuo, samt fire songsolistar (sopran, alt, tenor, bass) og firedelt kor.

Det består av fem satsar:

 «Susser Trost, mein Jesus kommt», Arie for sopran
 «Erfreue dich, mein Herz, denn itzo weicht der Schmerz», Resitativ for bass
 «In Jesu Demut kann ich Trost», Arie for alt
 «Du teurer Gottessohn, non hast du mir den Himmel aufgemacht», Resitativ for tenor
 «Heut schleusst er wieder auf die Tur», Koral

Kjelder

Bakgrunnsstoff 

 Piano- og songpartitur for BWV 151 på bach-cantatas.com

Musikk i 1725
Tritt auf die Glaubensbahn

Tritt auf die Glaubensbahn, BWV 152, er ein kyrkjeleg kantate komponert av Johann Sebastian Bach.

Han vart komponert i Weimar i 1714 for første sundag etter juledag, den 30. desember. 

Teksten er skriven av Salomo Franck.

Instrumentering og struktur 

Stykket er instrumentert for blokkfløyte, obo, bratsj d’amore, gambe og basso continuo, samt to songsolistar (sopran, bass) og firedelt kor.

Det består av seks satsar:

 Sinfonia i E-moll
 «Tritt auf die Glabuensbahn», Arie for bass
 «Der Heiland ist gesetzt in Israel», Resitativ for bass
 «Stein, der uber alle Schatze, hilf», Arie for sopran
 «Es arg're sich die kluge Welt», Resitativ for bass
 «Wie soll ich dich, Liebster der Seelen, umfassen», Duett for sopran & bass

Kjelder

Bakgrunnsstoff 

 Piano- og songpartitur for BWV 152 på bach-cantatas.com

Musikk i 1714
Schau, lieber Gott, wie meine Feind

Schau, lieber Gott, wie meine Feind, BWV 153, er ein kyrkjeleg kantate komponert av Johann Sebastian Bach.

Han vart komponert i Leipzig i 1723-1724 for første sundag etter nyår i 1724. 

Teksten er henta frå David Denicke (første sats), Jesaja 41: 10 (tredje sats), Paul Gerhardt (femte sats) og Martin Moller (sats 9), medan resten er skriven av ein ukjend tekstforfattar. 

Koraltemaa er basert på salmane «Ach Gott, vom Himmel sieh darein», «Herr Jesu Christ, meins Lebens Licht» og «Befiehl du deine Wege». «Ach Gott, vom Himmel sieh darein» kan sporast tilbake til den verdslege songen «Begierlich in dem Herzen mein» frå om lag 1410. Han dukka opp første gong i samband med den kyrkjelege koralteksten til Martin Luther baser tpå Salme 12 i Enchiridion av Johann Walter frå Erfurt i 1524. «Herr Jesu Christ, meins Lebens Licht» er basert på den verdslege songen «Ich fahr dahin, wann es muß sein», som først kom på trykk i Wolflin Lochamer sin Liederbuch, trykt i Nürnberg kring 1455. Han vart seinare knytt til ein annan koraltekst, «Herr Jesu Christ, wahr Mensch und Gott», trykt av Jan Seklutian i Königsberg i 1552. «Befiehl du deine Wege» vart opphavleg komponert av Hans Leo Hassler som den verdslege kjæeleikssongen «Mein G’müt ist mir verwirret von einer Jungfrau zart», som først kom på trykk i 1601.

Instrumentering og struktur 

Stykket er instrumentert for fiolinar, bratsj og basso continuo, samt tre songsolistar (alt, tenor, bass) og firedelt kor.

Det består av 9 satsar:

 «Schau, lieber Gott, wie meine Feind'», Koral
 «Mein liebster Gott, ach laß dich's doch erbarmen», Resitativ for alt
 «Fürchte dich nicht, ich bin mit dir», Arie for bass
 «Du sprichst zwar, lieber Gott, zu meiner Seelen Ruh'», Resitativ for tenor
 «Und ob gleich alle Teufel dir wollten widerstehen», Koral
 «Stürmt nur, stürmt, ihr Trübsalswetter», Arie for tenor
 «Getrost, mein Herz, erdulde deinen Schmerz», Resitativ for bass
 «Soll ich meinen Lebenslauf», Arie for alt
 «Drum will ich, weil ich lebe noch», Koral

Kjelder

Bakgrunnsstoff 

 Piano- og songpartitur for BWV 153 på bach-cantatas.com

Musikk i 1724
Mein liebster Jesus ist verloren

Mein liebster Jesus ist verloren, BWV 154, er ein kyrkjeleg kantate komponert av Johann Sebastian Bach.

Han vart komponert i Leipzig i 1724 for første sundag etter trettande dag jul. Stykket vart framført på nytt 1736-1737 i Leipzig.

Teksten er skriven av Martin Jahn (tredje sats) og Christian Keymann (sats 8), medan femte sats er henta frå Evangeliet etter Lukas 2: 49 og resten er skriven av ein ukjend tekstforfattar. 

Koraltemaa er basert på salmane «Werde munter, mein Gemüthe» og «Meinen Jesum laß ich nicht». Den førstnemnde er komponert av Johann Schop og kom først ut i hans Himlische Lieder (Drittes Zehn) i Lüneburg i 1642. Den andre melodien vart komponert av Andreas Hammerschmidt (1611 eller 1612 - 1676) og kom først på trykk i Fest-, Buß- und Danklieder for fem stemmer og fem instrument. Denne samlinga var tilskriven kurfyrstinne Magdalena Sibylla av Sachsen og trykt 29. oktober 1658 i Zittau.

Instrumentering og struktur 

Stykket er instrumentert for to oboar d’amore, to oboar, to fiolinar, bratsj og basso continuo, samt tre songsolistar (alt, tenor, bass) og firedelt kor.

Det består av åtte satsar:

 «Mein liebster Jesus ist verloren», Arie for tenor
 «Wo treff' ich meinen Jesum an», Resitativ for tenor
 «Jesu, mein Hort und Erretter», Koral
 «Jesu, laß dich finden, laß doch meine Sunden», Arie for alt
 «Wisset ihr nicht, daß ich sein muß in dem», Arioso for bass
 «Dies ist die Stimme meines Freundes», Resitativ for tenor
 «Wohl mir, Jesus ist gefunden», Duett for alt & tenor
 «Meinen Jesum laß' ich nicht», Koral

Kjelder

Bakgrunnsstoff 

 Piano- og songpartitur for BWV 154 på bach-cantatas.com

Musikk i 1724
Mein Gott, wie lang, ach lange

Mein Gott, wie lang, ach lange?, BWV 155, er ein kyrkjeleg kantate komponert av Johann Sebastian Bach.

Han vart komponert i Weimar i 1716 for andre sundag etter trettande dag jul, den 19. januar. Stykket vart framført på nytt 16. januar 1724 i Leipzig.

Teksten er skriven av Salomo Franck (sats 1-4) og Paul Speratus (femte sats)

Koraltemaet er basert på salmen «Es ist das Heil uns kommen her». Koralmelodien vart først registrert på 1400-talet som ein påskesong eller ein koral kalla «Freu dich, du werte Christenheit».

Instrumentering og struktur 

Stykket er instrumentert for to fiolinar, bratsj, fagott og basso continuo, samt fire songsolistar (sopran, alt, tenor, bass) og firedelt kor.

Det består av fem satsar:

 «Mein Gott, wie lang, ach lange?», Resitativ for sopran
 «Du mußt glauben, du mußt hoffen», Duett for alt & tenor
 «So sei, o Seele, sei zufrieden!», Resitativ for bass
 «Wirf, mein Herze, wirf dich noch in des Höchsten Liebesarme», Arie for sopran
 «Ob sichs anließ, als wollt er nicht», Koral

Kjelder

Bakgrunnsstoff 

 Piano- og songpartitur for BWV 155 på bach-cantatas.com

Musikk i 1716
Moeneeb Josephs

Moeneeb Josephs () er ein sørafrikansk fotballspelar som har spela for Orlando Pirates i den sørafrikanske fotballigaen, og for landslaget til Sør-Afrika.

Sørafrikanske fotballspelarar
MacBeth Sibaya

Ntuthuko MacBeth-Mao Sibaya () er ein sørafrikansk fotballspelar som har spela for Rubin Kazan i den russiske fotballigaen, og for landslaget til Sør-Afrika. Han spelte for Rosenborg i den norske Tippeligaen i 2002-2003 utan stor suksess, før han gjekk til Rubin Kazan.

Sørafrikanske fotballspelarar
Rosenborg-spelarar
Rubin Kazan-spelarar
Elrio van Heerden

Elrio van Heerden () er ein sørafrikansk fotballspelar som i 2010 spela for Westerlo i den belgiske fotballigaen, og for landslaget til Sør-Afrika.

Sørafrikanske fotballspelarar
FC København-spelarar
Club Brugge-spelarar
Blackburn-spelarar
Sivasspor-spelarar
Westerlo-spelarar
Richard Henyekane

Richard Henyekane () er ein sørafrikansk fotballspelar som har spela for Golden Arrows i den sørafrikanske fotballigaen. Han har òg landskampar for Sør-Afrika.

Sørafrikanske fotballspelarar
Nicolai Cappelen

Nicolai Benjamin Cappelen () var ein norsk jurist, embetsmann og stortingsrepresentant.

Cappelen var fødd i Skien, der faren dreiv handel og utreia skip. Han vart cand. jur. i 1817, var så kopist i justisdepartmentet og vidare fullmektig på stiftskontoret for Akershus. Frå 1819 var han prokurator. Han prøvde å verte høgsterettsadvokat, men lukkast ikkje. Frå 1831 til 1847 var han byfut i Skien. Deretter var Cappelen sorenskrivar i Bamble, med bustad i Skien, til han døydde.

Han var stortingsrepresentant for Skien og Porsgrunn i 1839, på tinget var han sekretær i militærkomitéen.

Cappelen samla på bøker og let etter seg ei stor boksamling. Ho vart dels donert Skien skule og dels til slektningen Erik Cappelen på Borgestad gard.

Cappelen var bror til amtmann Ulrik Cappelen og bokhandlaren Jørgen W. Cappelen. Han døydde ugift i heimbyen Skien i 1866. Det omfattande privat- og forretningsarkivet hans vart kring 1970 overført til Riksarkivet.

Kjelder
 Erik Andreas Thomle: Familien (von) Cappelen i Norge og Danmark, Christiania 1896
 Lambrecht Haugen: Cappelen-slekten 1627-2008, Rosendal 2008

Bakgrunnsstoff

Stortingsrepresentantar 1839-1841
Norske juristar
Folk frå Skien
Nils Lysø

Nils Kristian Lysø () var ein norsk politikar frå Arbeidarpartiet, fødd i Jøssund. 
Han var statsråd i Fiskeridepartementet (fiskeriminister) i Einar Gerhardsen si tredje regjering frå 22. januar 1955 til 28. august 1963.

Nils Lysø var son til småbrukar og bygningshandverkar Helmer Johansen Lysø og Jørgine Hansen Lysøkak. Han overtok farsgarden i 1939. Han var også utdanna som kystskipper, og arbeidde som fiskar ved sidan av gardsdrifta. Frå 1940 til 1947 arbeidde han også som likningssekretær.

Lysø var medlem i Jøssund kommunestyre 1936-1937 og 1937-1945, ordførar 1945-1947, 1947-1951 og 1951-1953, og medlem 1953-1954. Han var medlem i fylkestinget for Sør-Trøndelag 1945-1947, 1947-1951 og 1951-1955, og medlem i fylkesutvalet 1951-1955. Han var sekretær i Sør-Trøndelag fiskarlag 1945-1954, og generalsekretær i Norges Fiskarlag frå 1954 til 1955.

Nils Lysø var vararepresentant til Stortinget i periodane 1950-53 og 1954-57. Frå 1958 til 1965 hadde Lysø fast plass. Etter at han gjekk ut av regjeringa i 1963 sat Lysø først i Sosialkomiteen, og seinare i Finans- og tollkomiteen.

Frå 1963 til 1974 var Lysø fylkesmann i Sør-Trøndelag.

Kjelder 
Nils Lysø hos Stortinget.no, vitja 19. april 2010

Norske fiskeriministrar
Ap-statsrådar
Statsrådar i Regjeringa Gerhardsen III
Stortingsrepresentantar frå Ap
Stortingsrepresentantar for Sør-Trøndelag
Stortingsrepresentantar 1958-1961
Stortingsrepresentantar 1961-1965
Ap-ordførarar i Sør-Trøndelag
Ordførarar i Jøssund
Fylkesmenn i Sør-Trøndelag
Folk frå Bjugn
Oguchi Onyewu

Oguchialu «Oguchi» Chijioke Onyewu () er ein amerikansk fotballspelar som spelar i forsvar for Sporting i den portugisiske toppdivisjonen, og for det amerikanske landslaget. I 2008 fekk han belgisk pass, og har etter dette dobbelt statsborgarskap.

Onyewu har nigerianske foreldre. Han spelte alle USA sine tre kampar under fotball-VM i 2006. Han er den tredje amerikanaren som har spelt i italiensk Serie A etter andre verdskrigen. I Milan fekk han berre éin kamp, i Meisterligaen, før han vart skada i ein landskamp mot Costa Rica i oktober 2009. Denne skaden sette han ut av spel i minst seks månader.

Referansar 

Fotballspelarar frå USA
Metz-spelarar
La Louvière-spelarar
Standard Liège-spelarar
Newcastle-spelarar
Milan-spelarar
Twente-spelarar
Sporting-spelarar
Folk frå Washington, D.C.
Bräcke kommun

Bräcke kommun er ein kommune i Jämtlands län i Sverige. Kommunen grensar innanfor lenet  til Ragunda kommun i nord og aust, Bergs kommun i vest og  Östersunds kommun i nordvest. Dessutan grensar han til Sundsvalls  kommun i aust og Ånge kommun i sør, begge i Västernorrlands  län. Administrasjonssenteret i kommunen er Bräcke, som ligg ved Revsundssjön,  68 km sør for Östersund.

Landskapet  i kommunen er kraftig kupert. Dei høgste partia ligg i søraust, og der  er landskapet jamnare. Kommunen er også rik på innsjøar. Når det gjeld  næringslivet, er det industri, og særleg trevareindustri, jordbruk og  offentleg tenesteyting som dominerer.

Administrativ historikk 
I 1891 braut Nyhems landskommun ut av Revsunds landskommun. Ved den landsomfattande kommunereforma i 1952 vart Revsund storkommun slegen saman med landskommunane Bodsjö og Sundsjö. Samtidig vart landskommunane Håsjö og Hällesjö slegne saman til Kälarne landskommun, og Nyhems landskommun vart innlemma i Bräcke landskommun. I 1974 vart så Revsund, Kälarne och Bräcke slegne saman. Tettstaden Bräcke, som vart administrasjonssenter i kommunen, var municipalsamhälle i åra 1907–1955.

Kommunevåpenet 
Blasonering: Trestripa skjold i blått med sekstagga  gullstjerner, i gull med ein gåande svart bjørn med raud tunge og raude  klør, og i raudt med ein mur med mørtel av gull.

Våpenet vart fastsett for Bräcke  landskommun i 1958, og går tilbake til eit segl frå 1800-talet. Etter  kommunesamanslåinga i 1974 fanst det to våpen til, frå Kälarne og  Revsund, men ein valde å registrere det gamle våpenet til Bräcke for den  nye kommunen i 1975.

Tettstader 
Det  er fire tettstader  i Bräcke kommun.

Tettstadene i tabellen er ordna etter  innbyggjartal per 31. desember 2005. Administrasjonssenteret er utheva.

Kjelder 
«Bräcke kommun»  på Wikipedia på svensk,  innhenta 7. mars 2010.
« Bräcke»  hjå Store norske leksikon, innhenta 7. mars 2010 (lisensiert  under CC-BY-SA).

Referansar 

 
Kommunar i Jämtlands län
Jens Fabricius

Jens Schouw Fabricius () var ein norsk offiser og stortingsmann.
Han var fødd i Larvik.

Fabricius vart elev ved sjøkadettakademiet i København då han var elleve år gammal. I 1775 vart han kadett, 1777 underoffiser og 1778 løytnant. Kaptein vart han i 1799.

Fabricius var ekvipasjemeister ved det kongelege oktrojerte østersjøiske og guineiske selskap frå 1781 til 1787, så ekvipasjemeister ved Fredriksvern verft 1789–93. Dei fylgjande åra var han på fleire tokt, etter kvart som skipssjef. Frå 1801 hadde han kommandoen over Fredriksvern og den norske roflotiljen.

Ved krigsutbrotet i 1807 vart Fabricius medlem av kommisjonen som skulle ordne Noregs sjøforsvar.I 1809 vart han forfremja til kommandørkaptein, og søkte same året avskjed av helsegrunnar. Søknaden vart avslått. Tre år seinare vart han kommandør. 13. april 1814 tok han avskjed frå dansk krigsteneste.

Fabricius var då vald til 1. representant for sjødefensjonen på Riksforsamlinga på Eidsvoll. På Eidsvoll høyrde han til sjølstendepartiet, men la elles stor vekt å ha eit godt forhold til alle utsendingane. Ein periode, 15. april-1. mai, var han president for forsamlinga. Ved avslutninga var det Fabricius som heldt avskjedstalen med dei vidkjende sluttorda: Enige og tro inntil Dovre faller.

Kristian Fredrik utnemnde Fabricius til sjef for det nyoppretta sjøkrigskommisariatet og han fekk rang av kontreadmiral. Etter unionen med Sverige vart inngått, vart han sjef for sjøkrigskollegiet. Både før og etter inngåinga av unionen med Sverige hjelpte Fabricius statsrådet ved viktige høve. Han bidrog sterkt i forhandlingane som førte til at Noreg beheldt flåten sin mot ei mindre erstatning til Danmark.

Han hadde stendig leiande posisjonar i marinen, og frå november 1817 til desember 1818 var han konstituert sjef for marinedepartementet. I 1821 utnemnd til viseadmiral.

I 1824 sat Fabricius på Stortinget, vald som 1. representant for Bratsberg amt. På tinget var han medlem av militærkomiteen og av komiteen om reglement for borgarvæpninga og sjøtetaten.

Fabricius søkte i 1831 om avskjed på ny, men atter ein gong vart søknaden avslått. Fyrst i 1836, 78 år gamal, fekk han avskjed i nåde. Han døydde i Porsgrunn i 1841.

På Fredriksvern står ein bauta, reist 17. mai 1914, over dei fire eidsvollsmennene som kom frå sjøforsvaret.

Kjelder 
 Tallak Lindstøl: Stortinget og Statsraadet 1814-1914. Kristiania, 1914
 Bokmålwikipedia

Bakgrunnsstoff 
 Fabricius' avskjedstale på Eidsvoll
 

Eidsvollmenn
Norske marineministrar
Norske statsrådar 1814-1884
Stortingsrepresentantar 1824-1826
Stortingsrepresentantar for Telemark
Stortingspresidentar
Dannebrogordenen
Sverdordenen
Norske admiralar
Folk frå Larvik
Keylor Navas

Keylor Navas Gamboa () er ein costaricansk fotballspelar som spelar som keeper for Levante i spansk Primera Division på lån frå Albacete Balompié, og for det costaricanske landslaget.

Navas debuterte som profesjonell fotballspelar for Saprissa i ein ligakamp 6. november 2005. Han var med på Costa Rica sitt U17-landslag under U17-VM i Finland i 2003. Han vart kalla inn til Costa Rica sitt A-landslag første gong i august 2006, som 19-åring. Han var òg med på klubbverdsmeisterskapen i 2005, der Saprissa kom på 3. plass. Han har vore med å vinna ein seriemeisterskap og ein CONCACAF Champions Cup med Saprissa.

Kostarikanske fotballspelarar
Levante-spelarar
Albacete-spelarar
Real Madrid-spelarar
Spelarar i Fotball-VM 2014
Spelarar i Fotball-VM 2018
Magnus Andersen

Magnus Kristoffer Andersen (), fødd i Andøy kommune, var ein norsk politikar frå Arbeidarpartiet.

Magnus Andersen var statsråd i Fiskeridepartementet (fiskeriminister) i to periodar:
 25. september 1963 - 12. oktober 1965 i Einar Gerhardsen si fjerde regjering
 24. januar 1972 - 18. oktober 1972 i Trygve Bratteli si første regjering

Magnus Andersen arbeidde som fiskar fram til 1955, då han blei formann i Norges Fiskarlag. Han var formann i Fiskarlaget fram til 1963. I januar 1963 leia han som formann i Fiskarlaget ein landsomfattande streik., og vart så sjølv fiskeriminister i september same år. Einar Gerhardsen sa om Andersen: «Han var en dyktig, men stri fiskarlagsformann. Han ble en dyktig og noe mindre stri fiskeriminister».

Etter perioden som fiskeriminister 1963-1965 vart han vald inn på Stortinget for Nordland, og sat der i periodane 1965-1969 og 1969-1973. I den første perioden var han medlem i Den utvida utanriks- og konstitusjonskomitéen og nestformann i Sjøfarts- og fiskerikomiteen. I den andre perioden var han nestformann i Fullmaktskomiteen i tillegg til å sitje i dei same komiteane som i den første perioden.

Andersen sat også i ei lang rekkje utval, styre og nemnder gjennom ei lang politisk karriere. Han var blant anna styreformann for Postverket i perioden 1974 til 1982.

Kjelder

Bakgrunnsstoff 
 Magnus Andersen Omtale (med bilde) i Nordland fylkesleksikon. Nrk.no

Norske fiskeriministrar
Statsrådar i Regjeringa Gerhardsen IV
Statsrådar i Regjeringa Bratteli I
Ap-statsrådar
Stortingsrepresentantar 1965-1969
Stortingsrepresentantar 1969-1973
Stortingsrepresentantar frå Ap
Stortingsrepresentantar for Nordland
Folk frå Andøy
Kronemynt

For andre tydingar, sjå Krone eller Mynt eller krone
Krone er ein mynt som vert bruka i fleire land::

 Danmark – danske kroner
 Estland – estisk kroon
 Island – islandsk króna
 Noreg – norsk krone
 Sverige – svensk krona
 Tsjekkia – tsjekkisk koruna

Valutaen er elles kjend frå nær fortid i desse landa:
Koruna i Tsjekkoslovakia
Krone i Austerrike-Ungarn
Koruna i Slovakia til landet gjekk over til  euro 1. januar 2009.
Crown, britisk mynt 

Krone som historisk mynt
Opphavleg vart krone namn på ein mynt med bilete av ei krone. Nemninga «couronne d'or» vart brukt om  ein fransk gullmynt som vart utgitt frå 1340.  Den engelske «crown» vart utgitt som gullmynt frå 1526.

Nemninga Krone (Crone) har òg vore brukt om myntar i Danmark-Noreg. 
Ved forordning 5. april 1618 prega Kristian IV mynten «Corona Danica» med verdi lik 1 1/2 riksdalar. Denne mynten vart sidan kalla dobbeltkrone'', sidan det særleg var halv-kroner som vart umynta og brukt i omsetninga; nemninga krone gjekk snart over på halvkronemynten. Mynten vart sist utmynta i 1771 til 22-årsdagen til Kristian VII. Mynten hadde da ein verdi på 4 mark eller 64 skilling.

Referansar

Valuta
Historisk mynt

cs:Koruna
Tsjekkisk koruna

Tjekkisk koruna (Kč - koruna česká) er den valutaen som vert bruka i Tsjekkia. Valutakoden er CZK. 1 Koruna = 100 haleru.

Valutaen vart innført 8. februar 1993 og kom etter delinga ved Tsjekkoslovakia i staden for tidlegare tjekkoslovakiske koruna.

Valørar 
 mynt: 1, 2, 5, 10, 20 og 50 Koruna
 undereining: 50 haleru
 setlar: 50, 100, 200, 500, 1000, 2000 og 5000 CZK

Bakgrunnsstoff 
 Sentralbanken ČNB
 CZK-setlar 

Valuta
Tsjekkia
Andrés Guardado

José Andrés Guardado Hernández () er ein mexicansk fotballspelar som spelar for Deportivo La Coruña i spansk Primera division, og for det mexicanske landslaget. Guardado debuterte profesjonelt for klubben Atlas frå Guadalajara som 18-åring, i august 2005. Berre fire månader etterpå, i desember 2005, debuterte han for Mexico sitt A-landslag, mot Ungarn. Neste sommar var han med i Mexico sin tropp til fotball-VM i 2006, der han fekk éin kamp som innbytar.

Meksikanske fotballspelarar
Deportivo La Coruña-spelarar
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014